કુંકાવાવની સરકારી હોસ્‍પિટલની કામગીરી અને સ્‍વચ્‍છતાની નોંધ રાજય કક્ષાએ લેવાતા કુંકાવાવની તાલુકા કક્ષાની સિવિલ હોસ્‍પિટલને રાજય કક્ષાનો સ્‍વચ્‍છતાનો એવોર્ડ તેમજ સન્‍માન પત્ર ભારત સરકારના જાહેર આરોગ્‍ય ક્ષેત્ર કાર્યાલય પ્રોગ્રામ અંતર્ગત ગુણવતા યુકત અને સ્‍વચ્‍છતા લક્ષી સરકારી દવાખાનાની ઉત્‍કૃષ્ઠકામગીરીને ઘ્‍યાને લઈ આરોગ્‍ય અને પરિવાર કલ્‍યાણ વિભાગ દ્વારા કુંકાવાવના સરકારી દવાખાનાને 1પમી ઓગષ્‍ટના જિલ્‍લા કક્ષાના કાર્યક્રમ લીલીયા ખાતે કલેકટર, સાંસદ, જિલ્‍લા વિકાસ અધિકારી અને પોલીસ વડા દ્વારા એવોર્ડ અને મોમેન્‍ટ મહેશભાઈ બોરડને અર્પણ કરવામાં આવ્‍યા હતા. આ અંગે સંસ્‍થાના અધિક્ષક ડો. નિલમબેને જણાવ્‍યું હતું કે હોસ્‍પિટલની સારી કામગીરી, સ્‍વચ્‍છતા અને નિયમિતતાને ઘ્‍યાને લઈને રાજય સરકાર દ્વારા મળેલ એવોર્ડથી ખૂબ આનંદ થયો. જયારે આ હોસ્‍પિટલમાં કામ કરતા તમામ કર્મચારીઓની પ્રમાણિકતા ભરી કામગીરી અને મહેનતનું આ પરિણામ છે. સારી સેવાઓ અને સ્‍વચ્‍છતા ભરી કામગીરી માટે ઉતમ મેનેજમેન્‍ટ જરૂરી છે. તે માટે બહુમાનમાં તમામ સ્‍ટાફનો ફાળો છે જ પરંતુ આ અંગેની તમામ જવાબદારી નિષ્ઠાથી સંભાળતા ઈન્‍ચાર્જ મહેશ બોરડનું વિશેષ યોગદાન રહે છે. ત્‍યારે લોકો માટે કુંકાવાવની હોસ્‍પિટલ ગરીબ મજૂર વર્ગના લોકો માટે આશિર્વાદ સમાન કામ કરતી હોય તેનું બહુમાન અને સન્‍માન કરવામાં આવતા કુંકાવાવ તાલુકાના સૌ કોઈએ સારા કામની કદર કરવાની કામગીરીને આવકારી હતી.